b'\n_START_ARTICLE_\nPrva normalna oblika\n_START_SECTION_\nDefinicija 1NO\n_START_PARAGRAPH_\nDate pravi, da je tabela v 1NO le, \xc4\x8de je isomorfi\xc4\x8dna relacija, kar pomeni, za zado\xc5\xa1\xc4\x8da naslednjim petim pravilom._NEWLINE_1. Ni razvr\xc5\xa1\xc4\x8danja vrstic od zgoraj navzdol._NEWLINE__NEWLINE_2. Ni razvr\xc5\xa1\xc4\x8danja stolpcev od leve proti desni._NEWLINE__NEWLINE_3. Ni ponavljajo\xc4\x8dih vrstic._NEWLINE__NEWLINE_4. V preseku vsake vrstice in vsakega stolpca, je natanko ena vrednost iz uporabljive domene (in ni\xc4\x8d drugega)._NEWLINE__NEWLINE_5. Vsi stolpci so regularni [npr. Vrstice nimajo skritih komponent, kot so oznaka vrstice, oznaka objekta ali skriti \xc4\x8dasovni \xc5\xbeig]._NEWLINE_Edgar F. Codd: "Relacija je v prvi normalni obliki, \xc4\x8de \xe2\x80\xa6 nobena njena domena ne vsebuje elementov, ki so sami mno\xc5\xbeice. Nenormalizirana relacija je taka, ki ni v prvi normalni obliki."_NEWLINE_Raghu Ramakrishnan in Johannes Gehrke: "Relacija je v prvi normalni obliki, \xc4\x8de vsako polje vsebuje samo atomarne vrednosti, to je, brez seznamov ali mno\xc5\xbeic."_NEWLINE_Opozoriti je treba, da Dateovo 4. pravilo zahteva natanko eno vrednost v vsaki celici. Zato opozarja, da celica ne sme biti prazna (null), kar je v nasprotju z Coddovim prvotnim pogledom na relacijski model, ki izrecno dovoljuje prazne celice.\n_START_SECTION_\nPonavljajo\xc4\x8de skupine\n_START_PARAGRAPH_\nKoncept "ponavljajo\xc4\x8dih skupin" razli\xc4\x8dni teoretiki razumejo razli\xc4\x8dno. Iz tega sledi, da ni univerzalnega dogovora o tem, katere lastnosti izklju\xc4\x8dujejo tabelo, da bi bila v 1NO. Nekateri avtorji (npr.Edgar F. Codd) izkju\xc4\x8dujejo relacijsko-vrednotene atribute (tabele v tabelah), medtem ko jih drugi dovoljujejo (npr. Chris Date) ._NEWLINE_Dateovo 4. pravilo, govori o ponavljajo\xc4\x8dih skupinah. Naslednji primeri prikazujejo razli\xc4\x8dno na\xc4\x8drtovane podatkovne baze, ki vsebujejo ponavljajo\xc4\x8de skupine in kr\xc5\xa1ijo 1NO.'